Diari Oficial de la Generalitat Valenciana


Sumari del DOGV 93, del 05-02-1983 (1983/802107)

DECRET 14/1983, de 31 de gener, de creació, en la Conselleria de Cultura, Educació i Ciència, del Consell de la Joventut de la Comunitat Valenciana.
----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/01/31/14/dof/vci/html**

### Dades del document

Número de DOGV
:   93

Data del DOGV
:   05-02-1983

Secció del DOGV
:   DISPOSICIONS GENERALS

Número del document
:   1983/802107


Data del document
:   31-01-1983

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 14/1983, de 31 de gener, de creació, en la Conselleria de Cultura, Educació i Ciencia, del "Consell de la Joventut de la Comunitat Valenciana".  
Atesa la necessitat d'estimular la participació de la joventut valenciana en la vida política, social i cultural, i ajudar al seu desplegament, incorporació i integració en tots els aspectes de la vida valenciana, tal i com ho mana a tots els poders públics l'article 48 de la Constitució espanyola.  
Atesa la conveniència de disposar, amb aquestes finalitats, d'un organisme coordinador que dote els jovents d'un conducte per tal que siguen escoltats per les institucions de govern . i l'opinió pública a propòsit dels seus problemes específics.  
Atés que aquest organisme ha de possibilitar al seu si la participació d'entitats, institucions i moviments formatius, compostos per jovents que acomplesquen els requisits de representativitat democràtica i d'arrelament en la Comunitat Valenciana previstos en els seus Estatuts.  
Atesa la necessitat que aquest organisme siga Autònom, amb personalitat jurídica plena, que s'interesse per tots els problemes de la joventut, que tracte d'evitar la marginació i col·labora, per tant, a conseguir un societat favorable al desplegament global i integral de la persona.  
Ateses totes les necessitats d'aquesta mena per les quals es considera convenient la creació del Consell de la Joventut de la Comunitat Valenciana, i en virtut de la competència exclusiva que en matèria de joventut l'Estatut d'Autonomia de la Comunitat Valenciana concedeix, en l'article 31.25, a la Generalitat Valenciana.  
A proposta del Conseller de Cultura, Educació i Ciència, i d'acord amb el Consell Executiu.  
DECRETE  
Article primer  
Es crea el Consell de la Joventut de la Comunitat Valenciana com a organisme de caràcter públic, adscrit a la Conselleria de Cultura, Educació i Ciència de la Generalitat Valenciana, i dotat de personalitat jurídica pròpia.  
Article segon  
Són fins del Consell de la Joventut de la Comunitat Valenciana: a) Impulsar la participació de la joventut en el desplegament polític, social, econòmic i cultural de la Comunitat Valenciana.  
b) Facilitar la col·laboració entre les associacions que el formen.  
c) Fomentar entre els jovents el desenvolupament de l'esperit democràtic.  
d) Promoure el coneixement de la nostra cultura, història i llengua.  
Article tercer  
Són funcions del Consell de la Joventut de la Comunitat Valenciana:  
a) Representar les associacions que l'integren en el Consell de la Joventut d'Espanya.  
b) Establir relacions amb els distints organismes representatius de la joventut de les nacionalitats i regions de l'Estat espanyol.  
c) Col·laborar amb la Generalitat Valenciana en l'elaboració de la política juvenil, i recaptar tota la informació necessària per al desplegament de les seues activitats.  
d) Emetre informes o dictàmens sobre aquells aspectes de la política juvenil atribuïts a la Generalitat Valenciana, bé siga a petició d'aquesta o a iniciativa pròpia.  
e) Proposar l'adopció de les mesures que considere convenients per al millor aprofitament del patrimoni de la Generalitat Valenciana al servei de la joventut.  
Article quart  
Poden formar part del Consell de la Joventut de la Comunitat Valenciana:  
a) Les associacions juvenils.  
b) Les organitzacions polítiques juvenils.  
c) Les seccions juvenils dels sindicats.  
d) Les federacions o organismes coordinadors, formats per un mínim de tres associacions juvenils.  
Les entitats prestadores de serveis a la joventut.  
f) Els Consells Comarcals de joventut.  
g) Els Consells Locals de joventut dels municipis de la Comunitat Valenciana de més de 20.000 habitants.  
Article cinquè  
Les associacions i entitats incloses en l'article anterior  
hauran d'acomplir els requisits següents:  
a) Desplegar la seua activitat permanentment en l'àmbit de la Comunitat Valenciana.  
b) Acceptar aquest Decret.  
c) Acceptar el marc jurídic que representa la Constitució espanyola i l'Estatut d'Autonomia de la Comunitat Valenciana.  
d) Estar legalment reconegudes.  
e) Estar inscrites en el Registre d'Associacions Juvenils de la Generalitat Valenciana.  
f) Acreditar un nombre de 300 membres en la Comunitat Valenciana i una implantació en cinc comarques d'aquest àmbit territorial. Aquest precepte no afectarà aquelles entitats a què fan referència els apartats f) i g) de l'article quart.  
g) Acreditar dos anys de funcionament.  
Article sisé  
Hom perdrà la qualitat de membre per qualsevol de les circumstàncies següents:  
a) Dissolució de l'associació   
b) Per voluntat pròpia  
c) Per conducta greument incompatible amb aquest Decret i les normes complementàries que el desenvolupen  
Article sete  
a) El Ple.  
b) El Secretariat.  
Article vuité  
1. El Ple és el màxim òrgan del Consell de la Joventut de la Comunitat Valenciana.  
2. El Ple Podrà crear al seu si aquelles comissions de treball que considere convenients, bé siguen de caràcter permanent o transitori.  
Article nové  
1. El Secretariat és l'òrgan encarregat d'executar els acords adoptats en el Ple.  
2. El Secretariat estarà format per: President, Vicepresident, Secretari, Tresorer i tots aquells vocals que el desenvolupament d'aquest Estatut determine.  
3. mitjançant la Direcció General de Joventut, el Conseller de Cultura, Educació i Ciència nomenarà els membres del Secretariat una vegada que aquests hagen estat elegits pel Ple.  
Article desé  
El Consell de la Joventut de la Comunitat Valenciana es mantindrà econòmicament amb els recursos següents:  
a) Per les dotacions que hi destine la Generalitat Valenciana incloses en els seus pressupostos generals.  
b) Per les subvencions i donacions que reba d'altres entitats públiques o privades.  
c) Per les aportacions de les associacions membres.  
d) Per qualsevol altres recursos que puguen ser-hi atribuïts.  
Article onze  
El Conseller de Cultura, Educació i Ciència, a proposta de la Direcció General de Joventut, designarà un representant de la Generalitat Valenciana que podrà participar en les reunions de qualssevol òrgans del Consell de la Joventut de la Comunitat Valenciana, amb veu però sense vot.  
DISPOSICIONS TRANSITORIES  
Primera  
A proposta de la Direcció General de Joventut i Esports, el Conseller de Cultura, Educació i Ciència dictarà una resolució que determine la composició d'una Comissió Gestora que ostentarà, fins la constitució del primer Ple i la corresponent elecció del Secretariat, les funcions següents:  
a) Elaborar el Reglament Intern del Consell de la Joventut de la Comunitat Valenciana.  
b) Ostentar la representació del Consell de la Joventut de la Comunitat Valenciana.  
c) Proposar a la Direcció General de Joventut la convocatòria i l'Ordre del Dia del Ple constituent.  
Segona  
1. Fins la celebració del Ple constituent, la Comissió Gestora es regirà, a efectes del funcionament intern, per aquestes disposicions en la mida en què siguen aplicables.  
2. Les resolucions de la Comissió Gestora seran adoptades, prèvia deliberació, per acord unànime dels membres. Si en primera votació no és assolit aquest quòrum, en la segona volta l'acord serà pres amb el vot favorable dels dos terços dels membres de dret de la Gestora.  
Tercera  
Les comissions de treball que segons l'article vuité, dos, poden ser constituïdes, seran, sense perjudici del fet que el Ple acorda la creació d'altres més de diferent temàtica, les següents:  
a) Comissió educativa sociocultural.  
b) Comissió política.  
c) Comissió territorial.  
Quarta  
L'apartat e) de l'article cinquè no entrarà en vigor fins que la Generalitat Valenciana no regule el Registre esmentat.  
DISPOSICIONS FINALS  
Primera  
Aquest Decret entrarà en vigor el mateix dia en què siga publicat al «Diari Oficial de la Generalitat Valenciana».  
Segona  
El Conseller de Cultura, Educació i Ciència de la Generalitat Valenciana, a proposta de la Direcció General de Joventut i Esports, dictarà les disposicions necessàries per a l'execució i desenvolupament d'aquest Decret.  
Cosa que fem pública perquè en prengueu coneixement.  
València, 31 de gener de 1983.  
El President de la Generalitat,   
JOAN LERMA I BLASCO  
El Conseller de Cultura,Educació i Ciència,   
CEBRIA CISCAR I CASABAN


Còpia Permalink ELI